OpenLLM-France/wikimedia huggingface dataset:
# Marc Allégret

Marc Henri Noël Allégret, bet ganet e Basel (Suis) d'an 23 a viz Kerzu 1900 hag aet da Anaon e Pariz (Bro-C'hall) d'an 3 a viz Du 1973, a oa ur filmaozer ha senarioour gall.

## E vuhez

Mab e oa d'ar pastor protestant Élie Allégret. En e yaouankiz en doe un darempred heñvelreviat gant ar skrivagner André Gide ha gantañ e reas ur veaj da Gongo e 1927.
Breur henañ e oa d'an den a sinema Yves Allégret (1905-1987) ha, gant-se, eontr da verc'h hennezh, an aktourez Catherine Allégret (1946-).

## E filmoù
### Evel filmaozer
#### 1920-1929

* 1927 : Voyage au Congo, En Tripolitaine (Les Troglodythes) (teulfilmoù).
* 1928 : L'Île de Djerba, Les Chemins de fer belges (teulfilmoù).
* 1929 : Papoul ou l'Agadadza (film krenn mut).

#### 1930-1939

* 1930 : La Meilleure Bobonne (film berr).
* 1931 :
** Les Amours de minuit (a-gevret gant Augusto Genina),
** Le Blanc et le Noir (a-gevret gant Robert Florey),
** Mam'zelle Nitouche,
** J'ai quelque chose à vous dire, Attaque nocturne, Le Collier, Isolons-nous Gustave, Les Quatre Jambes (filmoù berr).
* 1932 : La Petite Chocolatière, Fanny.
* 1934 : Lac aux dames, L'Hôtel du libre échange, Sans famille, Zouzou.
* 1935 : Les Beaux Jours.
* 1936 : Sous les yeux d'Occident, Les Amants terribles, Aventure à Paris.
* 1937 : Gribouille, La Dame de Malacca, Andere Welt (doare alamanek La Dame de Malacca, kensevenet gant Alfred Stöger).
* 1938 : Orage, Entrée des artistes.
* 1939 : Le Corsaire (film chomet diechu).

#### 1940-1949

* 1941 : Parade en sept nuits.
* 1942 : L'Arlésienne, La Belle Aventure.
* 1943 : Les Deux timides (a-gevret gant Marcel Achard ha Yves Allégret).
* 1944 : Les Petites du quai aux fleurs, Félicie Nanteuil.
* 1946 : Lunegarde, Pétrus.
* 1948 : Blanche Fury.

#### 1950-1959

* 1950 : Maria Chapdelaine.
* 1951 : Blackmailed.
* 1952 : Avec André Gide, Occultisme et Magie (teulfilmoù), La Demoiselle et son revenant.
* 1953 : Julietta.
* 1954 : L'amante di Paride (a-gevret gant Edgar George Ulmer).
* 1955 : Futures Vedettes, L'Amant de Lady Chatterley.
* 1956 : En effeuillant la marguerite.
* 1957 : L'Amour est en jeu.
* 1958 : Sois belle et tais-toi, Un drôle de dimanche.
* 1959 : Les Affreux.

#### 1960-1969

* 1961 : Les Démons de minuit (a-gevret gant Charles Gérad).
* 1962 : Les Parisiennes (ar rann Sophie).
* 1963 : L'Abominable Homme des douanes.
* 1966 : Lumière (teulfilm a-gevret gant Auguste Lumière), Bibliothèque d'enfant.
* 1967 : Exposition 1900 (teulfilm).
* 1968 : Lumière, Début de siècle, La Grande-Bretagne et les États-Unis de 1896 à 1900, Jeunesse de France (teulfilmoù).
* 1969 : L'Europe continentale avant 1900, L'Europe méridionale au temps des rois (teulfilmoù).

#### 1970-1979

* 1970 : Le Bal du comte d'Orgel.

### Evel skoazeller-sevener (ha saver senario)

* 1931 : L'Amour à l'américaine, sevenet gant Fejős Pál ha Claude Heymann.

## Liamm diavaez

* Marc Allégret war Internet Movie Database

## Notennoù ha daveennoù

* ↑ Hervez al lec'hienn Les GENS du CINEMA : .
# PM M1910

Ar Pulyemyot Maksima PM1910 (rusianeg: Пулемёт Максима образца 1910 года, romanekadur: Pulemyot Maksima obraztsa 1910 goda, 'Mindrailherez Maxim doare 1910'), pe berraet en PM M1910, zo ur vindrailherez ponner implijet gant Lu Impalaeriezh Rusia e-kerzh ar C'hentañ Brezel-bed, goude-se gant an Arme Wenn hag al Lu Ruz e-kerzh Brezel diabarzh Rusia. Servijet eo c'hoazh el lu soviedat e-kerzh an Eil Brezel-bed. Implijet eo bet goude-se e-kerzh Brezel Korea, Brezel Viêt Nam, hag e-kerzh aloubadeg Ukraina gant Rusia e 2022.

## Istor

Lakaet e oa bet er servij e miz Eost 1910, o vezañ un deveradur diouzh ar vindrailherez Maxim savet gant Hiram Maxim, kambret gant unan eus munisionoù diazez Rusia, ar 7,62 × 54 mm R. An M1910 a oa savet gant rodoù hag ur skoed difenn.

## Skeudennoù

* Soudarded soviedat o vezañ kenteliet war implij an M1910/30.
* Soudarded al Lu Ruz gant un M1910/30 e-kerzh Emgann Koursk.
* Un tachanka war ziskouez. Dafaret eo gant unan M1910/30.
* Mindrailherezioù Maxim M1910/30 implijet evel arm enep kirri-nij.
* Soudarded Otoman gant mindrailherezioù skrapet e-kerzh ar C'hentañ Brezel-bed.
# POBL

Ar POBL (Parti pour l'organisation de la Bretagne libre ) a oa ur strollad politikel breizhat broadelour eus an tu-dehou. Krouet e oa bet e 1982 ha daoust m'en doa kemeret perzh en ul listenn voutin gant Unvaniezh Demokratel Breizh hag Emgann e dilennadegoù rannvroel 1992, e chomas gwan e levezon.
Damzistrujet e voe e 2000 pa yeas kuit an darn vrasañ eus e izili da grouiñ Adsav. Ar pezh a chome a furmas Emglev Kevredel Breizh un tammig goude-se.
Strolladoù politikel e Breizh :
| Dileuridi e Parlamant Europa (3 diwar 732): | Strollad Sokialour (PS) (SSE, 2) · Unvaniezh evit ul Luskad Poblel (UMP) (SPE, 1) |
| Dileuridi e Kambr ar gannaded (36 diwar 577) : | Strollad Sokialour (PS) (19) · Ar Re C'hlas (1) · MoDem (1) · Kreiz Nevez (NC) (1) · Unvaniezh evit ul Luskad Poblel (UMP) (14) |
| Dileuridi er Sened (18 diwar 331): | Strollad Komunour Gall (PCF) (1) · Luskad Republikan ha Keodedour (MRC) (1) · Strollad Sokialour (PS) (6) · Unvaniezh evit an Demokratelezh C'hall (UDF) (3) | Unvaniezh evit ul Luskad Poblel (UMP) (7) |
| Dileuridi e Kuzul Rannvroel Breizh (83): | Strollad Komunour Gall (PCF) (4) · Rannvroelourien (3) · Strollad Sokialour (PS) ha tud nes (33 + 10) · PRG (3) · Les Républicains (LR) (12) · Kreiz (UDI, MoDem) (6) · Rassemblement National (12) |
| Dileuridi breizhat e Kuzul Rannvroel Broioù al Liger (35 diwar 93) | Europe Écologie (Ar Re C'hlas (4) · Strollad Sokialour (PS) (6+2) · Les Républicains (LR) (10+2) · Kreiz (UDI, MoDem) (7) · Rassemblement National (4) |
| Dileuridi er c'huzulioù meur breizhat (258): | Strollad Komunour Gall (PCF) (8) · Strollad Sokialour (PS) (121) · Strollad Radikal an Tu-kleiz (PRG) (3) · A-bep seurt, tu-kleiz (21) · Unvaniezh evit an Demokratelezh C'hall (UDF) (21) · Unvaniezh evit ul Luskad Poblel (UMP) (37) · A-bep seurt, tu-dehou (43) · Hep liv politikel (5) |
| Strolladoù broadelour breizhat: | CBIL · Emgann · Unvaniezh Demokratel Breizh (UDB) · Frankiz Breizh (steuziet) · Breizh Europa · Strollad Breizh · POBL · Adsav |
| Strolladoù bihan all a vez kavet e Breizh: | Anarkour : Kevredad Anarkour (FA) · Alternativenn diveliour (AL) · Tu-kleiz pellañ : Kevredad Komunour Dispac'helour (LCR) · Stourm Micherour (LO) · Strollad al Labourerien (PT) · Ekologour : Cap 21 · Luskad ekologour dizalc'h (MEI) · Remziad ekologiezh · An Alternatived · Tu-dehou pellañ : Luskad Evit Frañs (MPF) · A bep seurt : Le Mouvement de la ruralité |
# PK (mindrailherez)

Ar PK (rusianeg : Пулемёт Калашникова, Pulemyot Kalachnikova "Mindrailherez Kalachnikov") zo ur vindrailherez kambret e 7,62 x 54 mm ijinet gant Mic'hail Kalachnikov ha savet da gentañ en URSS ; e Rusia e vez produet hiziv-an-deiz.

## Istor ha deskrivadur

Ar vindrailherez PK orin a oa bet implijet adalek 1964 evit kemer lec'h ar mindrailherezioù SG-43 Goryunov, anvet ivez "SGM", hag an RP-46 a oa er servij. E stumm hollek zo tost ouzh an FN MAG. He sistem kulasenn-dro a zo deveret eus hini an AK-47. Gwellaet eo bet gant ar stumm PKM e 1969. Implijet e vez c'hoazh ar vindrailherez Kalachnikov gant an droadegiezh en talbenn pe war karbedoù stourm eus al lu rusian.
Ar PK a zo bet gwerzhet kalz en estrenvro ha produet e vez c'hoazh e broioù estren dindan aotre.

## Daveennoù

* ↑ (fr) McNAB Chris, Armes à feu Encyclopédie visuelle, L'Imprévu, 2022, p.264
# PS

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
PS a zo pennlizherennoù
* a dalv evit Post-scriptum e latin, hag en holl yezhoù
* a dalv evit Post-scriptum, pe Pa Soñjan e brezhoneg
* a dalv evit ar Strollad Sokialour gall
* a dalv evit ar Strollad Sokialour e kumuniezh c'hallek Belgia
# PHP

Ul lavar programmiñ jubennet eo PHP. Peurliesañ e vez implijet evit skrivañ programmoù peurgaset war servijerien, dreist-holl war an Internet. Ur meziant frank eo, dindan an aotre GPL, aozet gant ur gumuniezh.
Aozet eo bet da gentañ evit da vezañ emfrannet e pajennoù HTML. Peurgas a ra ar servijer HTTP (Apache, Nginx, IIS…) al linennoù PHP ha tennet e vezont eus ar bajenn web a-raok ma vez kaset d’ar merdeer.
Gallout a reer liammañ ur program PHP gant meziantoù all, evel MySQL. Deuet eo Linux, Apache, Mysql ha PHP da vezañ anavezet dindan anv LAMP.

## Istor PHP

Krouet eo bet PHP e 1994 gant Rasmus Lerdorf e stumm un nebeud programmoù C a servije evit e bajenn Internet hag a c’helle produiñ furmennoù web hag enrollañ roadennoù e dataegoù. Embann a reas an doare kentañ-mañ dindan anv Personal Home Page/Forms Interpreter (PHP/FI).
E 1997 e teuas er-maez PHP 2. N’en doa Lerdorf raktres resis ebet, nag ar mennad da sevel ul lavar programmiñ nevez; neuze e kreskas PHP evel ma teue.
PHP 3 zo deuet er-maez e 1998, ul lodenn vras eus ar c’hod adskrivet gant Zeev Suraski hag Andi Gutmans, ha ster an anv cheñchet da PHP: Hypertext Preprocessor.
PHP 4, diazezet war lusker Zend 1.0, zo deuet er-maez e 2000.
PHP 5, diazezet war lusker Zend 2.0, zo deuet er-maez e 2004, gant ur stumm nevez eus ar programerezh reteret objed hag un doare gwelloc’h da eskemm gant dataegoù anvet PHP Data Objects.
Dleoat a raje PHP 6 bezañ gouest d’ober war eeun gant arouezoù Unicode, met abalamour da gudennoù n’eo ket bet embannet an doare-mañ.
PHP 7 zo deuet er-maez e 2015. Gwalc’het eo bet al lavar evit e modernaat ha lemel stummoù kozh.

## Skouer

Setu ur program dematañ e PHP emframmet un ur bajenn HTML :
# PNL (strollad sonerezh)

PNL (Peace N' Lovés) zo ur strollad rap savet e 2008 gant daou vreur, Tarik ha Nabil Andrieu (lesanvet Ademo ha N.O.S), e Corbeil-Essonnes (Enez-Frañs).
O albom kentañ, Le Monde Chico, a zeuas er-maez e 2015. Berzh-bras a reas o eil albom e 2016, Dans la légende, rak an albom muiañ gwerzhet e voe e Frañs, ur milion a skouerenn a voe gwerzhet er bed. O zrede albom, Deux frères, a zeuas er-maez e 2019, hag ivez ar single "À l'ammoniaque", "91's" hag "Au DD".
Ar strollad ne ra morse atersadennoù gant ar mediaioù. Ober a reont klipoù nevezus filmet dre ar bed.
War leurenn Gouel an erer kozh e oant e 2017.
# Ottorino Respighi

Ottorino Respighi (* Bologna 9 a viz Gouere 1879, † Roma 18 a viz Ebrel, 1936) a oa ur sonaozour italian.

## Buhez

Tad Respighi e oa kelenner piano ha kelenn a rae dezhañ ar violoñs hag ar piano. Desket en deus da c'houde ar violoñs gant Federico Sarti e Lise Sonerezh Bologna. Desket en deus Respighi sonaozañ gant Giuseppe Martucci ha Luigi Torchi. Kemeret en deus ivez kentelioù sonaozañ gant Max Bruch.

## Oberennoù
### C'hoariganoù

* Rè Enzo (1905)
* Semirama (1910)
* La bella addormentata nel bosco (1922)
* Belfagor (1923)
* La campana sommersa (1927)
* Maria Egiziaca (1932)
* La fiamma (1934), diwar ar "sorserez" Anne Pedersdotter,
* Lucrezia (1 acte) (1937)

### Oberennoù evit laz-seniñ

* Le Fontane di Roma (Feunteunioù Roma) (1916)
* I Pini di Roma (Pin Roma) (1924)
* Feste romane (Gouelioù roman) (1928)
* Tri heuliad eus dañsoù ha tonioù kozh (1917, 1924, 1931)
* Santadoù Brazilianek (1927)
* Ar stal Loariadek, Sonerezh barrez hervez Gioacchino Rossini (1919)
* Heuliad evit laz-seniñ bihan Gli Uccelli (Al Laboused) (1933)

### Oberennoù all

* Pevarad gant kordennoù
* Pezhioù gant piano e-unan

## Gwelet ivez

Listenn ar sonaozourien
# Otus balli

Otus balli :
| Otus balli, tresadenn gant Keulemans (1891). Tost en arvar (NT) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Strigiformes |
| Kerentiad : | Strigidae |
| Genad : | Otus |
| Anv skiantel ||
| Otus balli (Hume, 1873) ||
| D'ar vevoniezh e tenn ar pennad-mañ. ||
Otus balli a zo ur spesad evned eus ar c'herentiad Strigidae.
Anvet e voe Ephialtes Balli (kentanv) da gentañ-penn (e 1873) gant ar skiantour breizhveuriat Allan Octavian Hume (1829-1912) da zougen bri d'ar skiantour iwerzhonat Valentine Ball (1843-1894).

## Annez

Brosezat eo ar spesad en Inizi Andaman.

## Liammoù diavaez

* (en) Otus balli war al lec'hienn BirdLife International.
* (en) Otus balli war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Otus balli.
a vo kavet e Wikimedia Commons.
# Otus brucei

Otus brucei :
| Otus brucei. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Strigiformes |
| Kerentiad : | Strigidae |
| Genad : | Otus |
| Anv skiantel ||
| Otus brucei (Hume, 1872) ||
| D'ar vevoniezh e tenn ar pennad-mañ. ||
Otus brucei a zo ur spesad evned bihan eus ar c'herentiad Strigidae.
Anvet e voe Ephialtes Brucei (kentanv) da gentañ-penn (e 1872) gant ar skiantour breizhveuriat Allan Octavian Hume (1829-1912) da zougen bri d'an evnoniour stadunanat Henry James Bruce (1835-1909).

## Boued

Bevañ a ra diwar amprevaned dreist-holl ha kemer bronneged bihan, glazarded ha kevnid ivez.

## Annez hag isspesadoù

Ar spesad a zo brosezat ar pevar isspesad anezhañ :
* Otus brucei brucei, eus Mor Aral da gKirgizstan ha Tadjikistan,
* O. b. exiguus, eus Israel ha kreisteiz Irak da gornôg Pakistan ha biz Arabia,
* O. b. obsoletus, eus kreisteiz Turkia ha hanternoz Siria da Ouzbekistan ha hanternoz Afghanistan,
* O. b. semenowi, eus kreisteiz Tadjikistan da gornôg Sina, hanternoz Pakistan ha reter Afghanistan.

## Liammoù diavaez

* (en) Otus brucei war al lec'hienn BirdLife International.
* (en) Otus brucei war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Otus brucei.
a vo kavet e Wikimedia Commons.
# Otus lettia

Otus lettia :
| Otus lettia. Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Strigiformes |
| Kerentiad : | Strigidae |
| Genad : | Otus |
| Anv skiantel ||
| Otus lettia (Hodgson, 1836) ||
| D'ar vevoniezh e tenn ar pennad-mañ. ||
Otus lettia a zo ur spesad evned bihan eus ar c'herentiad Strigidae.
Anvet e voe Scops lettia (kentanv) da gentañ-penn (e 1836) gant an naturour breizhveuriat Brian Houghton Hodgson (1800 pe 1801-1894).

## Boued

Bevañ a ra diwar amprevaned dreist-holl.

## Annez hag isspesadoù

Ar spesad a gaver ar pemp isspesad anezhañ en Azia ar Su :
* Otus lettia erythrocampe, e gevred Sina, gwalarn Viêt Nam,
* O. l. glabripes, e Taiwan,
* O. l. lettia, eus reter Nepal da vMyanmar hag Indez-Sina,
* O. l. plumipes, (Hume, 1870), eus hanternoz Pakistan da gornôg Nepal,
* O. l. umbratilis, e Hainan (un enezenn er-maez da c'hevred Sina).

## Rummatadur

Sellet e veze outañ evel un isspesad da Otus bakkamoena kent.

## Liammoù diavaez

* (en) Otus lettia war al lec'hienn BirdLife International.
* (en) Otus lettia war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Otus lettia.
a vo kavet e Wikimedia Commons.
# Ottone

Ottone zo ur gumun eus Italia, e proviñs Piacenza, e rannvro Emilia-Romagna.
# Otus spilocephalus

Otus spilocephalus :
| Otus spilocephalus, tresadenn gant Keulemans (1889). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Strigiformes |
| Kerentiad : | Strigidae |
| Genad : | Otus |
| Anv skiantel ||
| Otus spilocephalus (Blyth, 1846) ||
| D'ar vevoniezh e tenn ar pennad-mañ. ||
Otus spilocephalus a zo ur spesad evned eus ar c'herentiad Strigidae.
Anvet e voe Ephialtes spilocephalus (kentanv) da gentañ-penn (e 1836) gant al loenoniour saoz Edward Blyth (1810-1873).

## Annez hag isspesadoù

Ar spesad a gaver an eizh isspesad anezhañ en Azia :
* Otus spilocephalus hambroecki, e Taiwan,
* O. s. huttoni, (Hume, 1870), eus hanternoz Pakistan da greiz Nepal,
* O. s. latouchi, e gevred Sina, hanternoz Indez-Sina,
* O. s. luciae, e Borneo,
* O. s. siamensis, e kreisteiz Thailand, kreisteiz Viêt Nam,
* O. s. spilocephalus, eus kreiz Nepal da vMyanmar,
* O. s. vandewateri, e Sumatera,
* O. s. vulpes, e kreisteiz Malezia.

## Liammoù diavaez

* (en) Otus spilocephalus war al lec'hienn BirdLife International.
* (en) Otus spilocephalus war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Otus spilocephalus.
a vo kavet e Wikimedia Commons.
# Otus sunia

Otus sunia :
| Otus sunia, luc'hskeudennet e Gwarezva loened Suklaphanta (Nepal). Kudenn ebet (LC) ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Strigiformes |
| Kerentiad : | Strigidae |
| Genad : | Otus |
| Anv skiantel ||
| Otus sunia (Hodgson, 1836) ||
| D'ar vevoniezh e tenn ar pennad-mañ. ||
Otus sunia a zo ur spesad evned-preizh noz eus ar c'herentiad Strigidae.
Anvet e voe Scops sunia (kentanv) da gentañ-penn (e 1836) gant an naturour breizhveuriat Brian Houghton Hodgson (1800 pe 1801-1894).

## Annez hag isspesadoù

Ar spesad a gaver an nav isspesad anezhañ en Azia :
* Otus sunia distans, e hanternoz ha reter Thailand,
* O. s. japonicus, e Japan,
* O. s. leggei, e Sri Lanka,
* O. s. malayanus, e kreisteiz Sina,
* O. s. modestus, en Inizi Andaman,
* O. s. nicobaricus, (Hume 1876), en Inizi Nikobar,
* O. s. rufipennis, e kreisteiz India,
* O. s. stictonotus, e gevred Siberia, biz Sina ha Korea,
* O. s. sunia, e hanternoz Pakistan, hanternoz India, Nepal ha Bangladesh.

## Liammoù diavaez

* (en) Otus sunia war al lec'hienn BirdLife International.
* (en) Otus sunia war lec'hienn an International Union for Conservation of Nature (IUCN).

## Notennoù ha daveennoù

* ↑ N'en deus ar spesad anv boutin ebet testeniekaet e brezhoneg evit poent.
* ↑ (en) Roadennoù IOC World Bird List diwar-benn Otus sunia.
a vo kavet e Wikimedia Commons.
# Ouagadougou

Ouagadougou eo kêr-benn Burkina Faso, e kornôg Afrika. Kreizenn armerzhel ha kêr vrasañ ar vro eo ivez, gant 2.5 milion a annezidi e 2015. Krennet e vez an anv alies e "Ouaga".
Savet e vije bet ar gêr en XI$^{vet}$ kantved, hag e-pad pell e voe ur greizenn genwerzh a bouez en impalaeriezh ar bobl Mossi. Dont a reas da vezañ pennlec’h "Volta Uhel", pa voe trevadennet ar vro gant ar C’hallaoued e 1896. Pa zeuas Volta Uhel da vezañ ur stad dizalc’h e 1960 e voe lakaet da gêr-benn ar stad nevez. Savet e oa bet ur skol-veur enni e 1974.

## Poblañs

1 031 330 a annezidi oa e 2005.

## Gevelliñ ha kenlabourat
### Gevelliñ

    Loudun (Bro-C'hall) abaoe 1967
    San Miniato (Italia) abaoe 1997
    Koweit (kêr) (Koweit) abaoe 1998
    Leuze-en-Hainaut (Belgia) abaoe 1968

### Emglevioù kenlabour digreizennet

    Lyon (Bro-C'hall) abaoe 1994
    Kumuniezh-kêr Lyon (Bro-C'hall) abaoe 1994
    Grenoble (Bro-C'hall) abaoe 1999
    Kebek (kêr) (Kanada) abaoe 2000
    Kumasi (Ghana) abaoe 2003
    Torino (Italia) abaoe 2003
    Geneva (Suis) abaoe 2003
    Bourdel (Bro-C'hall) abaoe 2005
    Marrakech (Maroko) abaoe 2005
    Taipei (Taiwan) abaoe 2008

## Liammoù diavaez

* (fr) Lec’hienn ofisiel kêr
a vo kavet e Wikimedia Commons.
# Otxoa

Otxoa (Otsoa a-wechoù) zo ur ger euskarek a dalv kement ha bleiz e brezhoneg. Un anv-tiegezh eo ivez, brudetoc'h eo ar stumm spagnolekaet Ochoa.

## Istor

Otxoa a zo bet un anv-badez en Euskal Herria er Grennamzer, marteze diwar vrud ur sant Lupus (Loup e brezhoneg), pe hini Lupus Iañ Akitania, dug Akitania.
E spagnoleg e kaver e gevatal, Lope.

## Tud

Ne vez skrivet Otxoa nemet en Euskal Herria abaoe ma c'hall an dud euskarekaat skritur o anv. A-hend-all e vez skrivet Ochoa dalc'hmat.
* Javier Otxoa, marc'hhouarner euskarat

## Pennadoù kar

* Lope
* Loup
* Ochoa
# Marie-Josèphe

Marie-Josèphe zo un anv-badez kevrennek gallek.

## Gerdarzh

Diwar Marie, ha Josèphe.

## Yezhoù all

* Maria Josefa

## Berrstummoù

* Marie-José
* Marie-Jo, Marijo

## Tud
### Breizh

* Marie-Josèphe Bothorel, mamm da Fañch Abgrall.
* Marie-Josèphe Bertrand (1886-1970), kanerez vrezhonek.

### Bro-C'hall

* Marie-Joséphine de Savoie, pried Loeiz XVIII; ne oa ket rouanez peogwire varvas a-raok ma voe anvet he fried da roue.
* Marie-Josèphe de Saxe, anv gallek Maria Josepha von Sachsen (1731-1767), daofinez Bro-C'hall.
* Marie Josèphe Rose de Tascher de la Pagerie, anavezetoc'h evel Joséphine de Beauharnais (1763–1814), pried kentañ Napoleone Buonaparte, impalaerez c'hall, rouanez Italia.
* Marie-Josèphe Balladur, pried ar politikour gall Edouard Balladur.

## Traoù all

* La Marie-Josèphe titl ur ganaouenn c'hallek gant Les Frères Jacques.
# Marie-Laure Delie

Marie-Laure Delie, bet ganet d'an 29 a viz Genver 1988 e Villiers-le-Bel (Val-d'Oise, Bro-C'hall), a zo ur velldroaderez etrebroadel c'hall, argaderez he fost war an dachenn.

## Liamm diavaez

* Marie-Laure Delie war lec'hienn Kevread mell-droad Bro-C'hall.
a vo kavet e Wikimedia Commons.
# Marie-Louise

Marie-Louise zo un anv-badez gallek, savet diwar Marie ha Louise. Un anv diouzh ar c'hiz e oa deuet da vout en amzer ar rouaned c'hall anvet Louis.
Un anv boutin gallek eo ivez.

### Adstummoù

* Ar berranvioù : Marilou ; Malou

## Yezhou all

* Maria Luisa, en italianeg

## Tud
### Priñsezed pe serc'hed rouaned

* Marie-Louise de Bourbon, anv gallek meur a briñsez, e Bro-C'hall, Spagn hag Italia.
* Marie Louise d'Orléans, anv meur a briñsez c'hall.

#### XVII$^{vet}$ kantved

* Anne Marie Louise d'Orléans (1627–1693), priñsez c'hall, lesanvet La Grande Mademoiselle
* Marie Louise d'Orléans (1662-1689) priñsez c'hall, deuet da vout rouanez Spagn dre he dimeziñ gant Carlos II,

#### XVIII$^{vet}$ kantved

* Marie-Louise Gabrielle de Savoie (1688-1714)
* Marie-Louise de La Tour d'Auvergne (1725-1793), a diegezh Rohan, dibennet,
* Marie-Louise de France (1728-1733), ur verc'h da Loeiz XV, marvet da 5 bloaz,
* Marie-Louise O'Murphy (1737-1814), ur serc'h d'ar roue gall Loeiz XV,
* Marie-Louise Aostria (1741-1847), eil pried Napoleone Buonaparte,
* Marie-Louise de Savoie-Carignan (1749-1792), priñsez Lambal, mignonez da Marie-Antoinette Aostria, rouanez c'hall .
* Marie-Louise de Bourbon-Parme, anavezet ivez evel María Luisa de Parma (1751-1819), priñsez italian, rouanez Spagn.
* Marie-Louise de Lamoignon, gwenvidigez.

#### XIX$^{vet}$-XX$^{vet}$ kantved

* Marie-Louise Etruria (1782-1824)
* Marie-Louise de Habsbourg-Lorraine-Este (1787-1816)
* Marie Louise Schleswig-Holstein (1872–1956), priñsez saoz,
* Marie-Louise de Bulgarie (1933-)

### Tud all

* Marie-Louise Trichet (1664-1729), leanez c'hall
* Marie Louise Mignot, anvet ivez Madame Denis, (1712-1790), nizez ha kompagnunez Voltaire
* Marie-Louise de Lamoignon (1763-1825), leanez c'hall
* Marie-Louise Coidavid, bet impalaerez Haiti,
* Marie Louise Marcadet, c'hoariganerez svedat,
* Marie-Louise Le Manac’h, anavezet evel Mari Manac'h, pe Lady Mond (1869-1949), Breizhadez paour aet da binvidik.
* Marie-Louise Damien (1889-1978), kanerez c'hall
* Marie-Louise Sjoestedt-Jonval (1900-1940), yezhourezh c'hall
* Marie-Louise Berneri, anarkourez italian ha saoz
* Marie-Louise Haumont (1919-), romantourez velgiat
* Marie-Louise Fischer (1922-2005), skrivagnerez alaman
* Marie-Louise Jeanne Nicolle Mourer, anavezetoc'h evel Martine Carol, aktourez c'hall.
* Marilou Bourdon, pe Marilou, kanerez kebekat.

## Film

* Marie-Louise (film), film alaman e 1944, gant Leopold Lindtberg

## Gouel

D'ar 7 a viz Mae e vez lidet.

## Anv boutin
### Istor

Ur Marie-Louise a oa an anv roet d'ar baotred galvet d'an arme c'hall e 1813, dre un dekred sinet gant an impalaerez Marie-Louise Aostria.

## Lec'hanvadurezh

* Castel Marie-louise, ul leti-preti er Baol-Skoubleg,
* Enez Marie-Louise, unan eus an Inizi Amirante, er Sechelez.

## Pennadoù kar

* Luigia
* Maria Luisa‎